  Майя Бывальцева Удмуртиысь «Монолит» студотряд «Восточный космодроме студентъёслэн огъяросси лэсьтӥськоназы мынӥз. Егитъёс технической но стартовой огъетлэн площадкаосаз, ву кыскон интыосын ужало, ивортэ элькунысь дышетонъя но туризмъя министерстволэн пресс-службаез. Студентъёс интывылэз умоято, музъем поттон ужъёсты быдэсъяло, бордюръёс тыро, строительно-монтажной ужъёсты нуо. Лэсьтӥськонлэн комиссарез Ижысь техникая кун университетысь студотрядъёслэн «Механ» штабзылэн азьвыл кивалтӥсез Ксения Юрченко луэ. Лэсьтӥськонэз усьтонын со отрядъёслэн кивалтӥсьёссылы ужанъя куинетӥ семестре путёвкаос сётӥз. Егитъёсты уж гинэ уг возьма, творчествоя но спортъя узыр программа дасямын. <…> Оскисько, гужемлы пуктэм ужпумъёс быдэстэмын луозы но егитъёс умой мылкыдъёсын кошкозы Ксения Юрченко, «Космодром Восточный» лэсьтӥськонлэн комиссарезПусъём, таяз гужем космодромысь объектъёсын Россилэн 14 улосвылъёсысьтыз 17 отрядъёс ужалозы, со 200-лэсь трос адями.  Тегъёс: Мерлык Ижкар студентъёс Удмуртия Дышетонъянотодосъяминистерство  